section_heading: Počeci
paragraph_text: Prvi puta je sreo svog duhovnog učitelja, Srila Bhaktisiddhanta Sarasvati Goswamija, u Calcutti 1922. godine. Bhaktisiddhanta Sarasvati, istaknuti religijski učenjak i osnivač šezdeset četiri Gaudiya Matha (vedskih instituta), zavolio je ovog obrazovanog mladića i uvjerio ga da posveti svoj život širenju vedskog znanja. Srila Prabhupada je postao njegov učenik, a jedanaest godina kasnije, 1933. godine, u Allahabadu i njegov službeno inicirani učenik. Prilikom njihovog prvog susreta, 1922. godine, Srila Bhaktisiddhanta Sarasvati Thakura je zamolio Srila Prabhupadu, da raširi vedsko znanje na engleskom jeziku.